b'\n_START_ARTICLE_\nBahrainin lippu\n_START_PARAGRAPH_\nBahrainin lippu on tyypillinen Ison-Britannian rauhansopimusvaltion lippu. N\xc3\xa4it\xc3\xa4 valtioita olivat kaikki Persianlahden alueen \xc5\xa1eikkikunnat. Alkujaan Bahrainilla oli tavallinen perinteinen arabi\xc5\xa1eikkikunnan kokopunainen lippu. 1800-luvulla Iso-Britannia kuitenkin pakotti pienet \xc5\xa1eikkikunnat lis\xc3\xa4\xc3\xa4m\xc3\xa4\xc3\xa4n kokopunaisiin lippuihinsa valkoisen palkin, jotta niiden laivat erottuisivat punalippuisista merirosvolaivoista. Toistaiseksi ei tiedet\xc3\xa4, mikseiv\xc3\xa4t merirosvot vastaavasti lis\xc3\xa4nneet lippuihinsa valkoista palkkia, jotta heit\xc3\xa4 olisi luultu bahrainilaisiksi eik\xc3\xa4 arvattu merirosvoiksi._NEWLINE_Kuvion viisi hammasta edustavat islamin viitt\xc3\xa4 peruspilaria._NEWLINE_T\xc3\xa4m\xc3\xa4 Bahrainin punalippu valkoisella palkilla otettiin k\xc3\xa4ytt\xc3\xb6\xc3\xb6n vuonna 1820, kun Bahrainista tuli Ison-Britannian suojelualue. Vuonna 1861 Bahrainista tuli Ison-Britannian siirtomaa. Vuonna 1932 Bahrainin neli\xc3\xb6n muotoisesta lipusta tehtiin suorakulmio ja sen tasaisesta valkoisesta palkista tehtiin sahalaitainen. T\xc3\xa4ten saatiin eroa muiden emiirikuntien, kuten Abu Dhabin ja Ajmanin, lippuihin. Vuonna 1971 Bahrain itsen\xc3\xa4istyi ja t\xc3\xa4st\xc3\xa4 lipusta tuli itsen\xc3\xa4isen Bahrainin lippu.'